《相和歌辞。挽歌二首》
唐代·于鹄

阴风吹黄蒿，挽歌渡秋水。车马却归城，孤坟月明里。

双辙出郭却，绵绵东西道。送死多于生，几人得终老。

见人切肺肝，不如归山好。不闻哀哭声，默默安怀抱。

时尽从物化，又免生忧扰。世间寿者稀，尽为悲伤恼。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。